L 166/8 Den Europæiske Unions Tidende 28.6.2005 (Retsakter, hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 27. november 2002 om en procedure i henhold til EF-traktatens artikel 81 i sag mod BPB PLC, Gebriider Knauf Westdeutsche Gipswerke KG, Société Lafarge SA og Gyproc Benelux NV (Sag COMP/E-1/37.152 — Gipsplader) (meddelt under nummer K(2002) 4570) (Kun den franske, den engelske, den tyske og den nederlandske udgave er autentiske) (2005/471/EF) Den 27. november 2002 vedtog Kommissionen en beslutning om en procedure efter EF traktatens artikel 81. I overensstemmelse med artikel 30 i Rådets forordning nr. 1/2003 (?) der erstatter artikel 21 i forordning nr. 17 ?), offentliggør Kommissionen hermed parternes navne og beslutningens hoved- indhold, herunder de pålagte sanktioner, under hensyntagen til virksomhedernes berettigede interesse i, at deres forretningshemmeligheder ikke afsløres. En ikke-fortrolig udgave af beslutningens fulde ordlyd kan findes på sagens autentiske sprog og på Kommissionens arbejdssprog på webstedet for Kommissionens Generaldirektorat for Konkurrence: http://europa.eu.int/comm/competition/index da.html I. OVERTRÆDELSEN I KORTE TRÆK 1. Adressater (1) Denne beslutning om overtrædelse af traktatens artikel 81 er rettet til følgende virksomheder: — BPB PLC (herefter kaldet: »BPB«) — Gebriidder Knauf  Westdeutsche  Gipswerke KG (herefter kaldet: »Knauf Westdeutsche Gipswerke«) — Société Lafarge SA (herefter kaldet: »Lafarge«) — Gyproc Benelux NV (herefter kaldet: »Gyproc«). (1) Rådets forordning (EF) nr. 1/2003 af 16.12.2002 om gennemførelse af konkurrencereglerne i traktatens artikel 81 og 82, EFT L 1 af 4.1.2003, s. 1). Senest ændret ved forordning (EF) 411/2004 (EUT L 68 af 6.3.2004, s. 1). (?) Rådets forordning nr. 17 af 6. februar 1962 — første forordning om anvendelse af bestemmelserne i traktatens artikler 85 og 86 (EFT 13 af 21.2.1962, s. 204/62). Senest ændret ved forordning (EF) nr. 1/2003. 2. Overtrædelsen i korte træk (2) — BPB, Knauf ?), Lafarge og Gyproc har indgået og uden ophør deltaget i en kompleks og vedvarende aftale, som udgør en overtrædelse af traktatens artikel 81, stk. 1, der viste sig ved følgende former for praksis, der udgør aftaler eller samordnet praksis: — repræsentanter for BPB og Knauf mødtes i London i 1992 og blev sammen enige om at stabilisere marke- derne i Tyskland (herefter kaldet »det tyske marked«), i Det Forenede Kongerige (herefter kaldet»det britiske marked«), i Frankrig (herefter kaldet »det franske marked«), og i Nederlandene, Belgien og Luxembourg (herefter kaldet »Benelux-markedet«), — fra 1992 indførte repræsentanter for BPB og Knauf systemer til informationsudveksling, som Lafarge og Gyproc efterfølgende tilsluttede sig, vedrørende salg på det tyske, franske og britiske marked og Benelux- markedet for gipsplader () »Knauf« henviser i denne beslutning til alle selskaber i Knauf- koncernen.